CELEX: 32016D0588
Language: ro
Date: 2016-04-14 00:00:00
Title: Decizia de punere în aplicare (UE) 2016/588 a Comisiei din 14 aprilie 2016 privind aprobarea tehnologiei utilizate în alternatoare eficiente de 12 volți ca tehnologie inovatoare care permite reducerea emisiilor de CO2 generate de autoturisme, în temeiul Regulamentului (CE) nr. 443/2009 al Parlamentului European și al Consiliului (Text cu relevanță pentru SEE)

16.4.2016   
            
            
               RO
            
            
               Jurnalul Oficial al Uniunii Europene
            
            
               L 101/25
            
         DECIZIA DE PUNERE ÎN APLICARE (UE) 2016/588 A COMISIEI
   din 14 aprilie 2016
   privind aprobarea tehnologiei utilizate în alternatoare eficiente de 12 volți ca tehnologie inovatoare care permite reducerea emisiilor de CO2 generate de autoturisme, în temeiul Regulamentului (CE) nr. 443/2009 al Parlamentului European și al Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 443/2009 al Parlamentului European și al Consiliului din 23 aprilie 2009 de stabilire a standardelor de performanță privind emisiile pentru autoturismele noi, ca parte a abordării integrate a Comunității de a reduce emisiile de CO2 generate de vehiculele ușoare (1), în special articolul 12 alineatul (4),
   întrucât:
   
               (1)
            
            
               Cererea depusă de furnizorul Valeo Equipments Electriques Moteur la 3 noiembrie 2015 pentru aprobarea alternatorului de înaltă eficiență Valeo cu diode de înaltă eficiență și cererea depusă de furnizorul Robert Bosch GmbH la 10 iunie 2015 pentru aprobarea alternatorului eficient Bosch cu diode MOS comandate (MOS gated diodes – MGD) au fost evaluate în conformitate cu articolul 12 din Regulamentul (CE) nr. 443/2009, cu Regulamentul de punere în aplicare (UE) nr. 725/2011 al Comisiei (2) și cu Orientările tehnice pentru elaborarea cererilor de aprobare a tehnologiilor inovatoare în conformitate cu Regulamentul (CE) nr. 443/2009.
            
         
               (2)
            
            
               Informațiile furnizate în cererile depuse de companiile Valeo și Bosch demonstrează că au fost îndeplinite condițiile și criteriile menționate la articolul 12 din Regulamentul (CE) nr. 443/2009 și la articolele 2 și 4 din Regulamentul de punere în aplicare (UE) nr. 725/2011. În consecință, alternatoarele eficiente propuse de companiile Valeo și Bosch ar trebui aprobate ca tehnologie inovatoare.
            
         
               (3)
            
            
               Prin Deciziile de punere în aplicare 2013/341/UE (3), 2014/465/UE (4), (UE) 2015/158 (5), (UE) 2015/295 (6) și (UE) 2015/2280 (7), Comisia a aprobat șase cereri privind tehnologii care contribuie la îmbunătățirea eficienței alternatoarelor. Pe baza experienței dobândite în cadrul evaluării cererilor respective, precum și a cererilor prezentate de Valeo și Bosch, s-a demonstrat în mod satisfăcător și concludent că un alternator de 12 volți (12 V) cu o eficiență minimă cuprinsă între 73,4 % și 74,2 %, în funcție de grupul propulsor, și o masă care să nu depășească masa alternatorului de referință cu mai mult de maximum 3 kg, îndeplinește criteriile de eligibilitate menționate la articolul 12 din Regulamentul (CE) nr. 443/2009 și în Regulamentul de punere în aplicare (UE) nr. 725/2011 și furnizează o reducere a emisiilor de CO2 de cel puțin 1 g CO2/km în raport cu un alternator de referință cu eficiența de 67 %.
            
         
               (4)
            
            
               Prin urmare, este oportun să se acorde producătorilor posibilitatea de a certifica reducerile de emisii de CO2 obținute prin utilizarea unor alternatoare eficiente de 12 V care îndeplinesc condițiile respective. Pentru a garanta că nu se propun pentru certificare decât alternatoare care îndeplinesc aceste condiții, producătorul ar trebui să furnizeze, împreună cu cererea de certificare transmisă autorității de omologare de tip, un raport de verificare întocmit de un organism independent de verificare care să confirme conformitatea.
            
         
               (5)
            
            
               În cazul în care autoritatea de omologare constată că alternatorul de 12 V nu îndeplinește condițiile pentru certificare, cererea de certificare a acestor reduceri ar trebui respinsă.
            
         
               (6)
            
            
               Este oportun să se aprobe metodologia de testare pentru determinarea reducerilor emisiilor de CO2 obținute prin utilizarea alternatoarelor eficiente de 12 V.
            
         
               (7)
            
            
               Pentru determinarea reducerilor emisiilor de CO2 obținute prin utilizarea unui alternator eficient de 12 V, este necesar să se stabilească tehnologia de referință în comparație cu care ar trebui evaluată eficiența alternatorului. Pe baza experienței dobândite, este oportun să se ia în considerare ca tehnologie de referință un alternator de 12 V cu o eficiență de 67 %.
            
         
               (8)
            
            
               Reducerile obținute prin utilizarea unui alternator eficient de 12 V pot fi parțial demonstrate prin testul menționat în anexa XII la Regulamentul (CE) nr. 692/2008 al Comisiei (8). Prin urmare, este necesar să se asigure că această acoperire parțială este luată în considerare în metodologia de testare pentru reducerile emisiilor de CO2 rezultate din utilizarea alternatoarelor eficiente de 12 V.
            
         
               (9)
            
            
               În vederea facilitării unei utilizări mai extinse alternatoarelor eficiente de 12 V la noile vehicule, producătorul trebuie să aibă, de asemenea, posibilitatea de a solicita certificarea reducerilor de emisii de CO2 provenite de la mai multe alternatoare eficiente de 12 V printr-o singură cerere de certificare. Cu toate acestea, este necesar să se asigure că, în cazul în care se recurge la această posibilitate, se utilizează un mecanism care să stimuleze numai implementarea acelor alternatoare care oferă eficiența cea mai ridicată.
            
         
               (10)
            
            
               În scopul stabilirii codului general al ecoinovației care trebuie utilizat în documentația relevantă aferentă omologării de tip în conformitate cu anexele I, VIII și IX la Directiva 2007/46/CE a Parlamentului European și a Consiliului (9), ar trebui să se specifice codul individual care trebuie utilizat pentru tehnologia inovatoare pentru alternatoarele eficiente de 12 V,
            
         ADOPTĂ PREZENTA DECIZIE:
   Articolul 1
   Aprobare
   Tehnologia utilizată în alternatorul de înaltă eficiență cu diode de înaltă eficiență Valeo și în alternatorul eficient Bosch cu diode MOS comandate se aprobă ca tehnologie inovatoare în sensul articolului 12 din Regulamentul (CE) nr. 443/2009.
   Articolul 2
   Cererea de certificare a reducerilor emisiilor de CO2
   
   (1)   Producătorul poate solicita certificarea reducerilor emisiilor de CO2 obținute din unul sau mai multe alternatoare eficiente de 12 volți (V) destinate utilizării în vehicule din categoria M1, cu condiția ca să fie îndeplinite următoarele condiții:
   
               (a)
            
            
               este o componentă utilizată exclusiv pentru încărcarea bateriei vehiculului și pentru alimentarea sistemului electric al vehiculului atunci când motorul cu combustie este în funcțiune,
            
         
               (b)
            
            
               masa alternatorului eficient nu depășește masa de 7 kg a alternatorului de referință cu mai mult de 3 kg;
            
         
               (c)
            
            
               eficiența acestuia este de cel puțin:
               
                           (i)
                        
                        
                           73,8 % pentru vehicule pe benzină;
                        
                     
                           (ii)
                        
                        
                           73,4 % pentru vehicule turbo pe benzină;
                        
                     
                           (iii)
                        
                        
                           74,2 % pentru vehicule pe motorină.
                        
                     
         (2)   Cererea de certificare a reducerilor emisiilor de CO2 provenind de la unul sau mai multe alternatoare eficiente trebuie însoțită de un raport independent de verificare prin care se certifică faptul că respectivul sau respectivele alternatoare respectă condițiile stabilite la alineatul (1).
   (3)   Autoritatea de omologare de tip respinge cererea de certificare în cazul în care constată că unul sau mai multe alternatoare nu îndeplinește (îndeplinesc) condițiile stabilite la alineatul (1).
   Articolul 3
   Certificarea reducerilor de emisii de CO2
   
   (1)   Reducerea emisiilor de CO2 obținută grație utilizării alternatorului eficient menționat la articolul 2 alineatul (1) se determină în conformitate cu metodologia stabilită în anexă.
   (2)   În cazul în care un producător solicită certificarea reducerilor de emisii de CO2 provenind de la mai multe alternatoare menționate la articolul 2 alineatul (1) în ceea ce privește o versiune a vehiculului, autoritatea de omologare de tip stabilește care dintre alternatoarele testate oferă cele mai scăzute reduceri ale emisiilor de CO2 și înregistrează valoarea cea mai scăzută în documentația de omologare de tip. Această valoare trebuie să fie indicată în certificatul de conformitate, în conformitate cu articolul 11 alineatul (2) din Regulamentul (UE) nr. 725/2011.
   Articolul 4
   Codul ecoinovației
   Atunci când se face trimitere la prezenta decizie, în conformitate cu articolul 11 alineatul (1) din Regulamentul de punere în aplicare (UE) nr. 725/2011, se înscrie în documentația de omologare de tip codul ecoinovației nr. 17.
   Articolul 5
   Intrarea în vigoare
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
   
      Adoptată la Bruxelles, 14 aprilie 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 140, 5.6.2009, p. 1.
   
      (2)  Regulamentul de punere în aplicare (UE) nr. 725/2011 al Comisiei din 25 iulie 2011 de stabilire a unei proceduri de aprobare și de certificare a tehnologiilor inovatoare care contribuie la reducerea emisiilor de CO2 generate de automobile, în temeiul Regulamentului (CE) nr. 443/2009 al Parlamentului European și al Consiliului (JO L 194, 26.7.2011, p. 19).
   
      (3)  Decizia de punere în aplicare 2013/341/UE a Comisiei din 27 iunie 2013 de aprobare a alternatorului Valeo Efficient Generation Alternator ca tehnologie inovatoare pentru reducerea emisiilor de CO2 generate de autoturisme, în temeiul Regulamentului (CE) nr. 443/2009 al Parlamentului European și al Consiliului (JO L 179, 29.6.2013, p. 98).
   
      (4)  Decizia de punere în aplicare 2014/465/UE a Comisiei din 16 iulie 2014 de aprobare a alternatorului eficient DENSO ca tehnologie inovatoare pentru reducerea emisiilor de CO2 generate de autoturisme, în temeiul Regulamentului (CE) nr. 443/2009 al Parlamentului European și al Consiliului și de modificare a Deciziei de punere în aplicare 2013/341/UE a Comisiei (JO L 210, 17.7.2014, p. 17).
   
      (5)  Decizia de punere în aplicare (UE) 2015/158 a Comisiei din 30 ianuarie 2015 de aprobare a două alternatoare Robert Bosch GmbH de înaltă eficiență ca tehnologii inovatoare pentru reducerea emisiilor de CO2 generate de autoturisme, în temeiul Regulamentului (CE) nr. 443/2009 al Parlamentului European și al Consiliului (JO L 26, 31.1.2015, p. 31).
   
      (6)  Decizia de punere în aplicare (UE) 2015/295 a Comisiei din 24 februarie 2015 de aprobare a alternatorului eficient MELCO GXi ca tehnologie inovatoare pentru reducerea emisiilor de CO2 generate de autoturisme, în temeiul Regulamentului (CE) nr. 443/2009 al Parlamentului European și al Consiliului (JO L 53, 25.2.2015, p. 11).
   
      (7)  Decizia de punere în aplicare (UE) 2015/2280 a Comisiei din 7 decembrie 2015 privind aprobarea alternatorului eficient DENSO ca tehnologie inovatoare pentru reducerea emisiilor de CO2 generate de autoturisme, în temeiul Regulamentului (CE) nr. 443/2009 al Parlamentului European și al Consiliului (JO L 322, 8.12.2015, p. 64).
   
      (8)  Regulamentul (CE) nr. 692/2008 al Comisiei din 18 iulie 2008 de punere în aplicare și modificare a Regulamentului (CE) nr. 715/2007 al Parlamentului European și al Consiliului privind omologarea de tip a autovehiculelor în ceea ce privește emisiile provenind de la vehiculele ușoare pentru pasageri și de la vehiculele ușoare comerciale (Euro 5 și Euro 6) și privind accesul la informațiile referitoare la repararea și întreținerea vehiculelor (JO L 199, 28.7.2008, p. 1).
   
      (9)  Directiva 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective (directivă-cadru) (JO L 263, 9.10.2007, p. 1).
   
      ANEXĂ
      
         METODOLOGIE PENTRU DETERMINAREA REDUCERII EMISIILOR DE CO2 ALE UNUI ALTERNATOR EFICIENT DE 12 V
      
      1.   INTRODUCERE
      Pentru a se determina reducerile de emisii de CO2 care pot fi atribuite utilizării unui alternator eficient într-un vehicul de tip M1, este necesar să se specifice următoarele:
      
                  1.
               
               
                  condițiile de testare;
               
            
                  2.
               
               
                  echipamentul de testare;
               
            
                  3.
               
               
                  determinarea eficienței alternatorului eficient și a alternatorului de referință;
               
            
                  4.
               
               
                  calcularea reducerilor de emisii de CO2;
               
            
                  5.
               
               
                  calcularea erorii statistice.
               
            
         Simboluri, parametri și unități
      
      
         Simboluri pentru care se utilizează litere din alfabetul latin
      
      
                  
                     
               
               
                  –
               
               
                  Economii de CO2 [g CO2/km]
               
            
                  CO2
                  
               
               
                  –
               
               
                  Dioxid de carbon
               
            
                  FC
               
               
                  –
               
               
                  Factorul de conversie (l/100 km) – (g CO2/km), [g CO2/l] astfel cum este definit în tabelul 3
               
            
                  h
               
               
                  –
               
               
                  Frecvența, astfel cum este definită în tabelul 1
               
            
                  I
               
               
                  –
               
               
                  Intensitatea curentului la care trebuie să se efectueze măsurătoarea [A]
               
            
                  m
               
               
                  –
               
               
                  Numărul de măsurători ale eșantionului
               
            
                  M
               
               
                  –
               
               
                  Cuplul [Nm]
               
            
                  n
               
               
                  –
               
               
                  Frecvența de rotație [min–1], astfel cum este definită în tabelul 1
               
            
                  P
               
               
                  –
               
               
                  Puterea (W)
               
            
                  
                     
               
               
                  –
               
               
                  Deviația standard a eficienței alternatorului ecoinovator [%]
               
            
                  
                     
               
               
                  –
               
               
                  Deviația standard a eficienței medii a alternatorului ecoinovator [%]
               
            
                  
                     
               
               
                  –
               
               
                  Deviația standard a reducerii totale a emisiilor de CO2 [g CO2/km];
               
            
                  U
               
               
                  –
               
               
                  Tensiunea de testare la care trebuie să se efectueze măsurătoarea [V]
               
            
                  v
               
               
                  –
               
               
                  Viteza medie de condus a noului ciclu de conducere european (New European Driving Cycle – NEDC) [km/h]
               
            
                  VPe
                  
               
               
                  –
               
               
                  Puterea efectivă consumată [l/kWh], astfel cum este definită în tabelul 2
               
            
                  
                     
               
               
                  –
               
               
                  Sensibilitatea reducerilor de emisii de CO2 calculate în raport cu eficiența alternatorului ecoinovator
               
            
         Simboluri pentru care se utilizează litere din alfabetul grec
      
      
                  Δ
               
               
                  –
               
               
                  Diferență
               
            
                  η
               
               
                  –
               
               
                  Eficiența alternatorului de referință [%]
               
            
                  ηEI
                  
               
               
                  –
               
               
                  Eficiența alternatorului eficient [%]
               
            
                  
                     
               
               
                  –
               
               
                  Eficiența medie a alternatorului ecoinovator la punctul de funcționare i [%]
               
            
         Indici
      
      Indicele (i) se referă la punctul de funcționare
      Indicele (j) se referă la măsurarea eșantionului
      
                  EI
               
               
                  –
               
               
                  Ecoinovator
               
            
                  m
               
               
                  –
               
               
                  Mecanic
               
            
                  RW
               
               
                  –
               
               
                  Condiții reale
               
            
                  TA
               
               
                  –
               
               
                  Condiții de omologare de tip
               
            
                  B
               
               
                  –
               
               
                  Valoare de referință
               
            2.   CONDIȚII DE TESTARE
      Condițiile de testare trebuie să îndeplinească cerințele specificate în standardul ISO 8854:2012 (1).
      
         Echipamente de testare
      
      Echipamentul de testare trebuie să respecte specificațiile stabilite în standardul ISO 8854:2012.
      3.   MĂSURĂTORI ȘI DETERMINAREA EFICIENȚEI
      Eficiența alternatorului eficient este determinată în conformitate cu standardul ISO 8854: 2012, cu excepția elementelor specificate la prezentul alineat.
      Măsurătorile se efectuează la diferite puncte de funcționare i, astfel cum sunt definite în tabelul 1. Intensitatea curentului alternatorului este definită ca jumătate din curentul nominal pentru toate punctele de funcționare. Pentru fiecare viteză, tensiunea și curentul produse de alternator sunt menținute constante, tensiunea fiind de 14,3 V.
      
         Tabelul 1
      
      
         Puncte de funcționare
      
      
                  Punct de funcționare
                  i
               
               
                  Durată
                  [s]
               
               
                  Frecvență de rotație
                  ni [min– 1]
               
               
                  Frecvență
                  hi
                  
               
            
                  1
               
               
                  1 200 
               
               
                  1 800 
               
               
                  0,25
               
            
                  2
               
               
                  1 200 
               
               
                  3 000 
               
               
                  0,40
               
            
                  3
               
               
                  600
               
               
                  6 000 
               
               
                  0,25
               
            
                  4
               
               
                  300
               
               
                  10 000 
               
               
                  0,10
               
            Eficiența se calculează în conformitate cu formula 1.
      
         Formula 1
      
      
         
      Toate măsurătorile eficienței se efectuează consecutiv, de cel puțin cinci (5) ori. Trebuie să se calculeze media măsurătorilor efectuate la fiecare punct de funcționare ().
      Eficiența alternatorului ecoinovator (ηEI) se calculează în conformitate cu formula 2.
      
         Formula 2
      
      
         
      Alternatorul eficient conduce la o economie de energie mecanică în condiții reale (ΔPmRW) și în condițiile omologării de tip (ΔPmTA), astfel cum este definită în formula 3.
      
         Formula 3
      
      ΔPm = ΔPmRW – ΔPmTA
      
      unde economia de energie mecanică în condiții reale (ΔPmRW) este calculată în conformitate cu formula 4, iar economia de energie mecanică în condițiile omologării de tip (ΔPmTA) este calculată în conformitate cu formula 5.
      
         Formula 4
      
      
         
      
         Formula 5
      
      
         
      unde
      
                  PRW
                  
               
               
                  :
               
               
                  puterea necesară în condiții reale [W], care este de 750 W
               
            
                  PTA
                  
               
               
                  :
               
               
                  puterea necesară în condițiile omologării de tip [W], care este de 350 W
               
            
                  ηB
                  
               
               
                  :
               
               
                  eficiența alternatorului de referință [%], care este de 67 %
               
            
         Calcularea reducerilor emisiilor de CO2
         
      
      Reducerile emisiilor de CO2 ale alternatorului eficient se calculează utilizând următoarea formulă:
      
         Formula 6
      
      
         
      unde
      
                  v
               
               
                  :
               
               
                  viteza medie de condus a NEDC [km/h], care este de 33,58 km/h
               
            
                  VPe
                  
               
               
                  :
               
               
                  puterea efectivă consumată este specificată în tabelul 2.
                  
                     Tabelul 2
                  
                  
                     Puterea efectivă consumată
                  
                  
                              Tipul de motor
                           
                           
                              Puterea efectivă consumată (VPe)
                              [l/kWh]
                           
                        
                              Benzină
                           
                           
                              0,264
                           
                        
                              Turbo pe benzină
                           
                           
                              0,280
                           
                        
                              Motorină
                           
                           
                              0,220
                           
                        
            
                  FC
               
               
                  :
               
               
                  Puterea efectivă consumată este specificată în tabelul 3.
                  
                     Tabelul 3
                  
                  
                     Factorul de conversie pentru carburant
                  
                  
                              Tipul de carburant
                           
                           
                              Factorul de conversie (l/100 km) – (g CO2/km) (FC)
                              [g CO2/l]
                           
                        
                              Benzină
                           
                           
                              2 330 
                           
                        
                              Motorină
                           
                           
                              2 640 
                           
                        
            
         Calcularea erorii statistice
      
      Trebuie să se cuantifice erorile statistice din rezultatele metodologiei de testare cauzate de măsurători. Abaterea standard pentru fiecare punct de funcționare se calculează în conformitate cu următoarea formulă:
      
         Formula 7
      
      
         
      Deviația standard a valorii eficienței alternatorului eficient () se calculează în conformitate cu formula 8:
      
         Formula 8
      
      
         
      Deviația standard a eficienței alternatorului () duce la o eroare în ceea ce privește reducerile emisiilor de CO2 (). Această eroare se calculează în conformitate cu formula 9:
      
         Formula 9
      
      
         
      
         Semnificația statistică
      
      Pentru fiecare tip, variantă și versiune a unui vehicul echipat cu un alternator eficient, trebuie să se demonstreze că eroarea referitoare la reducerile emisiilor de CO2 calculate cu formula 9 nu depășește diferența dintre reducerile totale ale emisiilor de CO2 și pragul minim pentru reduceri specificat la articolul 9 alineatul (1) din Regulamentul de punere în aplicare (UE) nr. 725/2011 (a se vedea formula 10).
      
         Formula 10
      
      
         
      unde:
      
                  PM
               
               
                  :
               
               
                  Pragul minim [g CO2/km], care este de 1 g CO2/km;
               
            
         Raportul de evaluare și testare
      
      Raportul trebuie să conțină:
      
                  —
               
               
                  Modelul și masa alternatoarelor testate
               
            
                  —
               
               
                  Descrierea bancului de testare
               
            
                  —
               
               
                  Rezultatele testelor (valorile măsurate)
               
            
                  —
               
               
                  Rezultatele calculate și formulele corespunzătoare
               
            
         Alternatorul eficient care urmează a fi montat în vehicule
      
      Autoritatea de omologare de tip urmează să certifice reducerile emisiilor de CO2 pe baza măsurătorilor efectuate pentru alternatorul eficient și pentru alternatorul de referință utilizând metodologia de testare stabilită în prezenta anexă. În cazul în care reducerile de emisii de CO2 sunt sub pragul specificat la articolul 9 alineatul (1), se aplică articolul 11 alineatul (2) al doilea paragraf din Regulamentul de punere în aplicare (UE) nr. 725/2011.
      
         (1)  ISO 8854:2012 Vehicule rutiere – alternatoare cu regulatoare – metode de încercare și condiții generale. Număr de referință ISO 8854:2012, publicat la data de 1 iunie 2012.